Koordinatės: 37°02′10″p. pl. 140°47′52″r. ilg.﻿ / ﻿37.036111°p. pl. 140.797639°r. ilg.﻿ / -37.036111; 140.797639

| Narakorto Urvų gamtosaugos parkas |
| --- |
| Pasaulio paveldo sąrašas |
| 

---

 |
| Urvas gamtosaugos parke

---

 |
| **Vieta** | Australijos vėliava Australija |
| **Tipas** | Gamtinis |
| **Kriterijus** | viii, ix |
| Pasaulio paveldo emblema **Nuoroda** | www.naracoortecaves.sa.gov.au 698-002 |
| **Regionas**\*\* | Australija ir Okeanija |
| **Įrašymo istorija** |
| **Įrašas** | 1994  (18 sesija) |
| 

Narakorto Urvų gamtosaugos parkas šalies/regiono žemėlapyje

 |
|  **Vikiteka:** | Narakorto Urvų gamtosaugos parkas |
| \* Pavadinimas, koks nurodytas UNESCO sąraše.\*\* Regionas pagal UNESCO skirstymą. |

**Narakorto Urvų gamtosaugos parkas** (angl. *Naracoorte Caves National Park*) – nacionalinis parkas Australijoje, Pietų Australijos valstijoje, netoli Narakorto miesto. Parkas garsėja 6,6 km² teritorijoje slypinčiais urvais ir juose rastomis gerai išsilaikiusių iškastinių gyvūnų liekanomis (įskaitant daugelį Australijos megafaunos pavyzdžių). Daugelyje urvų susiformavusios įspūdingos stalaktitų ir stalagmitų struktūros.

Narakortas kartu su Riverslėjaus parku patenka į svarbiausių fosilijų radaviečių dešimtuką pasaulyje ir puikiai iliustruoja pagrindinius unikalios Australijos faunos evoliucijos etapus. 1994 m. Narakorto parkas UNESCO buvo įtrauktas į pasaulio paveldo sąrašą.

Istorija
--------

Vietovės uolienos formavosi iš koralų ir kitų jūrinių organizmų prieš 200 milijonų metų ir vėl prieš 20 milijonų metų, kai žemė buvo atsidūrusi žemiau jūros lygio. Požeminiams vandenims tirpdant ir ardant klintinius gruntus susiformavo urvai. Tokios skylės žemėje tapo savotiškais spąstais čia patekusiems gyvūnams. Žinduoliai ir kitos sausumos būtybės iš šių urvų nebegalėjo ištrūkti. Fosilijos randamos išlikusios sluoksniuose, susiformavusiuose iš suardyto (išplauto) viršutinio dirvožemio. Kai kuriuose urvuose fosilijų turtingi sluoksniai yra iki 20 m storio, ir jie išsaugomi būsimiems paleontologiniams tyrimams.

Urvai, esantys dabartinio nacionalinio parko ribose, pirmą kartą buvo aptikti 1845 m. atradus *Blanche* urvą. 1885 m. Miškų departamentas šiame objekte paskyrė prižiūrėtoją dėl „urvų populiarumo ir vandalizmo grėsmės".

2001 m. panaikintas buvęs Narakorto urvų apsaugos parkas, o jo naudojama žemė pertvarkyta į nacionalinį parką.

Lankymas
--------

Parkas pritaikytas priimti turistus, įrengta stovyklavietė ir kemperių parkas, maitinimo, apgyvendinimo ir iškylų vietos. Lankytojams organizuojamos ekskursijos po urvus, šiuolaikinių technologijų pagalba parodomos neprieinamos vietinių šikšnosparnių *Miniopterus orianae bassanii* gyvenamos olos. Lankytojų centre yra nuotykių urvas, vyksta specialūs renginiai, eksponuojamos fosilijos. Iš 28 parke esančių urvų tik keturi yra atviri visuomenei. Kiti urvai yra saugomi nuo visuomenės akiračio, nes jie yra svarbūs moksliniams tyrimams ir pačių urvų bei jų turinio apsaugai.

* Šalia muziejausŠalia muziejaus
* Kasinėjimų vieta urveKasinėjimų vieta urve
* Stalaktitai ir stalagmitaiStalaktitai ir stalagmitai
* Vienas iš eksponatųVienas iš eksponatų
* Vienas iš eksponatųVienas iš eksponatų
* Diprotodono iškamšaDiprotodono iškamša

Šaltiniai
---------

1. ↑
2. ↑  South East Region, National Parks and Wildlife SA, Department for Environment and Heritage (2001), *Naracoorte Caves National Park management plan, South East, South Australia*, South Australia. Department for Environment and Heritage, p. 15, ISBN 978-0-7308-5846-1

Nuorodos
--------

* Oficiali svetainė

|  |  |  |  |  |
| --- | --- | --- | --- | --- |
| 

| Ž • A • R Pasaulio paveldo objektai Australijoje |
| --- |
|  |
| 
Didysis barjerinis rifas (1981) · Vilandros ežerų kraštas (1981) · Kakadu nacionalinis parkas (1981) · Lordo Hau salų grupė (1982) · Tasmanijos laukinė gamta (1982) · Australijos Gondvanos drėgnieji miškai (1986) · Kvinslando drėgnieji tropikai (1986) · Uluru–Kata Čiutos nacionalinis parkas (1987) · Ryklių įlanka (1991) · K'garis (Freizerio sala) (1992) · Australijos žinduolių fosilijų radimvietės: Riverslėjus/Narakortas (1994) · Herdo ir Makdonaldo salos (1997) · Makvorio sala (1997) Didžioji Mėlynųjų kalnų teritorija (2000) · Purnululu nacionalinis parkas (2003) · Karališkieji parodų rūmai ir Karltono sodai (2004) · Sidnėjaus operos teatras (2007) · Australijos nuteistųjų kolonijos (2010) · Ningalu rifas (2011) · Budž Bimo kultūrinis kraštovaizdis (2019) | Australijos vėliavaAustralijos vėliava |

 |